GĦALL-KUNSIDERAZZJONI TA' ABBOZZI TA' LIĠI AĠĠUNT

(Rapport Uffiċjali u Rivedut)

LAQGĦA NRU 1

L-Erbgħa, 16 ta' Diċembru, 2015

Stampat fl-Uffiċċju ta' l-Iskrivan

Prezz €2.50

GĦALL-KONSIDERAZZJONI TA' ABBOZZI TA' LIĠI AĠĠUNT

LAQGĦA NRU 1

L-Erbgħa, 16 ta' Diċembru, 2015

Il-Kumitat iltaqa' fil-Parlament, il-Belt Valletta, fis-6.40 p.m.

Abbozz ta' liġi LI JEMENDA DIVERSI LIĠIJIET (RIFORMA TAL-ĠUSTIZZJA) (proċedura ċivili)

Skont riżoluzzjoni fis-Seduta Nru 322 tal-4 ta' Novembru 2015 il-Kumitat iltaqa' biex jikkonsidra dan l-Abbozz ta' Liġi.

OWEN BONNICI (Ministru għall-Ġustizzja, Kultura u Gvern Lokali): Sinjura President, ħalli nispjega kif se naħdmu.

Għandi numru ta' emendi li għamilna wara li kien ġie ppubblikat dan l-Abbozz ta' Liġi, u li l-effett tagħhom hu li jneħħi ċerti affarijiet li hawn f'dan l-abbozz.

Ma naħsibx li se nkunu kontroversjali, imbagħad nispjega għaliex iktar tard.

Allura xtaqt li l-ewwel nibdew billi napprovaw dawk il-klawsoli li se jibqa' żgur u li hemm qbil dwarhom.

THE CHAIRPERSON: Ngħaddu għal klawsola 2.

Klawsola 2 - Emendi għall-Kodiċi ta' Organizzazzjoni u Proċedura Ċivili.

OWEN BONNICI: Klawsola 2 qed tintroduċi Taqsima I li temenda l-Kodiċi ta' Organizzazzjoni u Proċedura Ċivili.

Il-mistoqsija hija klawsola 2.

Klawsola 2 għaddiet nem. con. u ġiet ordnata biex issir parti mill-Abbozz ta' Liġi.

Klawsola 3 - Emenda tal-artikolu 47 tal-Kodiċi.

L-Onor.

OWEN BONNICI: Bi klawsola 3, li qed temenda l-artikolu 47 tal-Kodiċi, se nżidu l-ġurisdizzjoni tal-Qorti tal-Maġistrati għal €15,000.

Bħalissa qiegħda €11,646.87.

(Onor. Membri: No) Il-mistoqsija hija Klawsola 3.

Klawsola 3 għaddiet nem. con. u ġiet ordnata biex issir parti mill-Abbozz ta' Liġi.

Klawsola 4 - Emenda tal-artikolu 152A tal-Kodiċi.

OWEN BONNICI: Nipproponi li din il-klawsola tiġi posposta.

THE CHAIRPERSON: Hawn qbil?

Il-Kumitat qabel li klawsola 4 tiġi posposta.

Klawsola 5 - Emenda tal-artikolu 166A tal-Kodiċi.

OWEN BONNICI: Bi klawsola 5, li qed temenda l-artikolu 166A tal-Kodiċi, qed nagħmlu rounding up taċ-ċifra ta' €23,293.73 biex tiġi għall-€25,000.

Sinjura President, se nagħti spjegazzjoni qasira biex nantiċipa emenda li ġejja.

Irrid ngħid li dan l-aħħar qed jirriżulta fatt statistiku li hemm min qiegħed jiftaħ kawża taħt l-artikolu 166A – li jitkellem dwar proċeduri speċjali għar-rigward ta' talbiet mhux opposti eċċ. – ma jinnotifika lil ħadd u ma jagħmel xejn iktar dwarha, imma għall-finijiet ta' statistika dik tkun tidher kawża li għadha miftuħa.

Jekk ħareġ notifika u ġiet referta negattiva, u ma għamel xejn iktar, fl-istatistika dik ukoll tibqa' tidher bħala kawża.

Allura nixtiequ li jekk wara sitt xhur wieħed ma għamel xejn, la nnotifika u la għamel kawża, nindirizzaw din il-falsità billi ngħidu li jekk fi żmien sitt xhur persuna ma fetaħx kawża jew ma għamilx referta mill-ġdid, allura tiġi kkonsidrata bħala waqgħet.

JASON AZZOPARDI: Qed tgħid sitt xhur?

Jekk trid nagħmluha iktar, nagħmluha iktar.

Din għall-fini ta' statistika għax meta wieħed jagħmel proċedura taħt l-artikolu 166A, u ma jsegwix ir-referta, l-avukat jinsieha u l-klijent jinsieha, imma għall-finijiet ta' statistika din tibqa' tidher li l-kawża ilha pendenti 18-il sena, pereżempju!

JASON AZZOPARDI: Nirringrazzja lill-Ministru tal-ispjega.

Jiġifieri qed tgħid li bażikament jingħata żmien sitt xhur u mbagħad jaqa' l-effett tagħha.

Jekk xejn tkun trid issir waħda ġdida.

Qed nifhem, m'hemmx diffikultà.

THE CHAIRPERSON: Hawn qbil?

Il-Kumitat qabel li klawsola 5 tiġi posposta.

Klawsola 6 - Emenda tal-artikolu 175 tal-Kodiċi.

OWEN BONNICI: Klawsola 6, li temenda l-artikolu 175 tal-Kodiċi, qed tagħti għodda ġdida biex il-Qorti tal-Appell Superjuri tkun tista' tirranġa xi żball fis-sentenza tal-Ewwel Qorti.

Pereżempju, jekk fis-sentenza ta' Ġanni Borġ kontra Pietru Cassar, l-Ewwel Qorti tieħu żball u tikteb Ġanni Borġ kontra Albert Cassar, il-Qorti tal-Appell tibgħatha fil-Qorti t'Isfel.

Mela tkun għamilt sentejn jew tlieta tistenna, il-Qorti tal-Appell terġa' tibgħathielek isfel biex issir il-korrezzjoni, meta setgħu faċilment jagħmlu l-korrezzjoni huma.

Dan il-poter m'għandhomx, allura daħħalna dan il-poter.

JASON AZZOPARDI: Fuq klawsola 6 m'hemmx diffikultà, però se nagħmel punt, jekk jippermettili l-Ministru.

Fl-istadju tat-Tieni Qari - li sar qabel ma ġejt a konjizzjoni ta' din il-kawża proprju ftit tal-ġimgħat ilu - kont semmejt li hemm numru ta' kawżi minn dawn.

Imbagħad kont għamilt mistoqsija parlamentari dwar kemm hemm kawżi pendenti kontra d-Direttur tar-Reġistru Pubbliku u fit-tweġiba tiegħu l-Ministru qal li essenzjalment qed nitkellmu fuq ċifra ta' madwar 26 kawża fis-sena.

Iktar ma naħseb iktar qed nikkonvinċi ruħi li hawn min jagħmel kawża kontra d-Direttur tar-Reġistru Pubbliku sempliċement minħabba żball fl-isem.

Fl-istadju tat-Tieni Qari jien kont staqsejt għaliex dawn ma jmorrux quddiem il-Qorti ta' Reviżjoni tal-Atti Notarili?

Naturalment tkun trid issir emenda għal-liġi dwar l-atti notarili.

Sirt naf li fit-8 ta' Ottubru 2015 – din eżempju għax bħal din ikun hemm mijiet – Ġuditta Spiteri għamlet kawża kontra d-Direttur tar-Reġistru Pubbliku, Prim Awla.

Din il-mara għamlet kawża – ma nafhiex minn Adam – biex isimha minflok bil-"Ġ" jibda jiġi miktub bil-"J" u weħlet taxxa ta' €900.

L-Avukat Anna Mallia qaltli biex insemmiha u qaltli d-drittijiet ta' dawn il-kawżi ġieli anke €1,200 jitilgħulhom.

(Interruzzjonijiet) Fair enough!

Però xorta, qed nitkellmu li minflok €700 tiġi €600.

(Interruzzjonijiet) Kellimt lill-Avukat Anna Mallia għax tagħmel ħafna minnhom.

Jien ma tantx għamilt minn dawn il-kawżi.

Però qaltli li ġieli jkollha taxxa anke ta' €1,200.

OWEN BONNICI: Naqbel miegħek mija fil-mija!

Indaħħluha f'din, jew ngħidu li nagħmluha f'li jmiss?

JASON AZZOPARDI: Kieku tagħmel emenda għall-Att dwar l-Atti Notarili u tagħti mansjoni … L-Avukat Anna Mallia tkellmet mal-Imħallef Galea Debono u kien qalilha li kieku perfett, però hu m'għandux dik il-mansjoni jekk ma tinbidilx il-liġi ...

OWEN BONNICI: Hemmhekk irridu nwessgħuh u fil-fatt fil-każi ta' dawk li biddlu s-sess jien kont issuġġerejt li jmorru għand nutar.

OWEN BONNICI: Għax l-idea hija li jekk ikun hemm kontroversja jmorru quddiem l-Imħallef Galea Debono.

JASON AZZOPARDI: Niġi għat-tieni punt.

Inti antiċipajtni bi ftit.

Din hija xi ħaġa li se nqajjem issa u mhux fi stadju tat-Tieni Qari.

Hawn inġustizzja f'pajjiżna - ħa nkun crude –illum iktar faċli nbiddel is-sess milli nbiddel ismi!

JASON AZZOPARDI: Jien nista' mmur għand in-nutar u tenendo kont ta' ċerti affarijiet li għamilna fil-liġi, nagħmel kuntratt u nbiddel is-sess.

OWEN BONNICI: Dikjarazzjoni biss.

JASON AZZOPARDI: Però jien ma nistax … Ħa nsemmi ismijiet: Cleavage, Labia, Dementia, Ebola ...

OWEN BONNICI: Darba ġieni wieħed jismu Jusuf Sultana.

Peress li huwa isem tipiku Iraqi, imma huwa Malti, kien ikollu problema meta jsiefer l-Amerika, allura biddlu għal Joseph.

JASON AZZOPARDI: Ma nistax nifhem l-għaqal tal-ġenituri li lit-trabi tagħhom jagħtuhom isem li jkun the butt of jokes għal għomorhom!

Però li persuna, anke meta tagħlaq it-18-il sena, ma tistax tbiddel isimha, għax l-ordinament ġuridiku tagħna ma jippermettihx, that needs revisiting.

OWEN BONNICI: U tagħmlu kif trid?

Jekk jien jisimni Owen, nista' nagħmlu isem ...

JASON AZZOPARDI: Dan jista' jkollok isem bħal Cleavage, Labia, isem ta' tifla miskina, Alla biss jaf minn xiex tgħaddi!

OWEN BONNICI: Id-domanda hi jekk nagħmluhiex to the nearest name, pereżempju Cleavage tiġi Cleaven imbagħad ...

OWEN BONNICI: Fil-verità, min irid jibdel ismu informalment, jaqbad u jivvintah hu!

JASON AZZOPARDI: Dawn jeżistu!

Tkellem mal-għalliema!

OWEN BONNICI: Naqbel miegħek!

JASON AZZOPARDI: Ix-xalata li jgħaddu bihom u jkun motiv ta' bullying!

OWEN BONNICI: Tkun xi ħaġa li nagħmluha ż-żewġ partiti flimkien.

Nagħmluha an ad hoc reform fuqha.

Darba kont semmejtha meta kont fl-Oppożizzjoni.

Nista' nbiddel is-sess f'ħames minuti, però biex inbiddel ismi ma nistax, irrid nibqa' bih għal għomri!

THE CHAIRPERSON: Darba kelli klijenta li kien jisimha Salvina, marret l-Awstralja u kienet tuża dejjem l-isem Silvia.

Fiċ-ċertifikat tat-twelid tat-tfal tagħha qiegħda Silvia, però meta toħdilhom iċ-ċertifikat tagħha hemm miktub Salvina.

Qalulha li hi qisha mhijiex ommhom!

Ġiet hawn Malta u meta pprovajna nibdlu isimha qalulna li Silvia u Salvina mhumiex ġejjin mill-istess root, u ma biddluhulhiex!

Baqgħet bil-problema!

OWEN BONNICI: Ġuża u Josephine?

L-Awstralja għalihom Ġuża mhux Josephine, tista' mhux iddum tgħidilhom!

JASON AZZOPARDI: Ministru, nieħu l-proponiment tiegħek li din issir ...

Ir-Reġistru Pubbliku jaqa' taħt l-Onor.

Ma naħsibx li se jsib diffikultà li jappoġġja xi ħaġa hekk!

JASON AZZOPARDI: Kemm jista' jkun hemm minnhom dawn?

Ma jkollokx għexieren!

OWEN BONNICI: L-argument irid ikun li bħalma ffaċilitajna li tbiddel is-sess, bl-istess mod tkun tista' tbiddel ismek!

JASON AZZOPARDI: Ċertament!

THE CHAIRPERSON: Ir-raġunar jista' jkun għaliex meta tbiddel is-sess tista' tbiddel ismek.

Teknikament jekk tibdel is-sess u tibdel ismek u terġa' tibdlu lura, tista' tibdel isem kif trid!

Allura ma tagħmilx sens li ma tibdilx l-isem!

OWEN BONNICI: Mela għax jien ma biddiltx sess irrid immur il-qorti, però kieku bdilt is-sess, ismi jinbidel b'mod ...

JASON AZZOPARDI: Grazzi talli qed naqblu dwarha.

(Onor. Membri: No) Il-mistoqsija hija klawsola 6.

Klawsola 6 għaddiet nem. con. u ġiet ordnata biex issir parti mill-Abbozz ta' Liġi.

Klawsola 7 - Emenda tal-artikolu 187 tal-Kodiċi.

L-Onor.

OWEN BONNICI: Fi klawsola 7, li temenda l-artikolu 187 tal-Kodiċi, qed ngħidu li m'hemmx għalfejn tagħmel ir-rikors biex in-notifika ssir wara l-ħinijiet ġudizzjarji.

(Onor. Membri: No) Il-mistoqsija hija Klawsola 7.

Klawsola 7 għaddiet nem. con. u ġiet ordnata biex issir parti mill-Abbozz ta' Liġi.

Klawsola 8 - Żjieda ta' artikolu ġdid mal-Kodiċi.

OWEN BONNICI: Klawsola 8 tgħid li l-Kummissarju Elettorali Ewlieni, Joe Church, irid jagħmel an online access għar-reġistru elettorali għall-avukati.

Il-mistoqsija hija klawsola 8.

Klawsola 8 għaddiet nem. con. u ġiet ordnata biex issir parti mill-Abbozz ta' Liġi.

Klawsola 9 - Emenda tal-artikolu 195 tal-Kodiċi.

OWEN BONNICI: Permezz ta' klawsola 9 qed indaħħlu subartikolu (7) ġdid li jgħid li meta l-Qorti tal-Appell jidhrilha li appell huwa frivolu u vessatorju, tista' tiċħad l-appell fl-ewwel seduta u mhux tħalli għas-sentenza.

(Onor. Membri: No) Il-mistoqsija hija klawsola 9.

Klawsola 9 għaddiet nem. con. u ġiet ordnata biex issir parti mill-Abbozz ta' Liġi.

Klawsola 10 - Emenda tal-artikolu 207 tal-Kodiċi.

L-Onor.

OWEN BONNICI: L-għaġla kollha tiegħi hija fuq din il-klawsola.

Il-Qorti tal-Appell Superjuri taħdem hekk: Inti tagħmel l-appell, l-appell jinsewh, jitfgħuh taħt, u meta jkun imissek tliet snin u nofs wara, jibagħtu għalik, jittrattaw l-avukati, imbagħad imur għas-sentenza.

U infallibilment is-sentenza tingħata bejn erba' u sitt xhur wara.

Qatt ma kien hemm sentenza li ngħatat qabel.

JASON AZZOPARDI: Din niftakar l-ispjega dwarha, don't bother repeating.

Naqbel perfettament.

Jekk l-avukati jaqblu li ma jridux trattazzjoni, u jistrieħu fuq in-noti ...

THE CHAIRPERSON: Immorru għal sentenza mill-ewwel, iddum sitt xhur u neħilsu.

OWEN BONNICI: Eżatt.

(Onor. Membri: No) Il-mistoqsija hija Klawsola 10.

Klawsola 10 għaddiet nem. con. u ġiet ordnata biex issir parti mill-Abbozz ta' Liġi.

Klawsola 11 - Emenda tal-artikolu 209 tal-Kodiċi.

OWEN BONNICI: Din il-klawsola li qed nipproponu aħna, għandha t-tajjeb u l-ħażin tagħha.

Il-ħażin li semma l-Onor.

Azzopardi għandu raġun isemmih għax hemm qiegħed ukoll.

Aħna għandna sitwazzjoni fejn bniedem li jaf li m'għandux raġun, jitlef kawża, jappella biex jirbaħ dawk it-tliet snin, kif jibagħtu għalih biex iħallas il-garanzija jċedi l-appell; imma jkun rebaħ tliet snin.

Irrealizzajt li bniedem iħallas il-garanzija wara tliet xhur.

Mela jekk tappella, wara tliet xhur trid tħallas il-garanzija.

L-Onor.

Azzopardi qed jgħidli: Ma jidhirlikx li it is unfair fuq min qed jappella f'sentenza tal-Qorti tal-Familja, u forsi jkollu bżonn iktar żmien biex ifaddal il-flus?

L-Onor.

Azzopardi talabni statistika u bażikament sibna li dawn li jabbużaw huma 10%.

Għandna ndaħħlu din il-klawsola biex ngħinu lil dawk l-10% ...

JASON AZZOPARDI: Jien qed nara li l-intenzjoni tiegħek hija tajba.

M'għandix dubju.

Għandek raġun fuq dak li qed tispjega.

L-inkwiet tiegħi huwa – u kellmuni diversi avukati, u mhux wieħed jew tnejn jew tlieta - li hemm min fi tliet xhur ma jkunx jista isib €5,000!

U l-agħar huma l-kawżi tal-Qorti tal-Familja.

THE CHAIRPERSON: Tistgħu tagħmluha u teskludu kawżi tal-Qorti tal-Familja?

OWEN BONNICI: Imma, pereżempju, min iweġġa' b'diżabilità, x'tagħmel?

JASON AZZOPARDI: Kelli każ li kellu jagħmel depożitu ta' €27,000 jew €28,000.

OWEN BONNICI: Bl-emendi li se nagħmlu, dawk li jappellaw biex jirbħu ż-żmien mhux se jaċċettaw li jirrinunzjaw għat-trattazzjoni verbali.

Jiġifieri dawn l-10% żvinturati li jkollhom joqgħodu jistennew tliet snin għax l-ieħor appella biex jirbaħ dawk it-tliet snin, mhux se nsolvulhom il-problema.

THE CHAIRPERSON: Huwa possibbli li min iħalli tliet snin, imbagħad ma jħallasx, ikun hemm penali ta' xi tip talli jkun ħela l-ħin tal-qorti, żgwida lil dak li jkun, poġġa lil dak li jkun fil- ...

JASON AZZOPARDI: Nifhem dak li qed tipproponi inti, Sinjura President, imma jekk se tagħmilha – naqbeż ftit għall-Ministru – se jiġi qisu jdejh marbuta, qed jiddikjara li huwa rassenjat li appell għandu tliet snin biex ikun appuntat.

(Interruzzjonijiet) Qed naqbeż għalik.

THE CHAIRPERSON: Kif se tibqgħu fuqha għax għal xi ħin kontu qed titkellmu off mic?

OWEN BONNICI: Nirringrazzja lill-Oppożizzjoni tat-taħdita kostruttiva ħafna li kellna.

Nipproponi li nħassru klawsola 11, imbagħad jekk ikollna liġijiet oħrajn ulterjuri, jien naġġorna dan il-Kumitat.

JASON AZZOPARDI: Nirringrazzja lill-Ministru.

Nikkonfermaw li kien hemm din it-taħdita off mic.

Qegħdin naqblu fuq dak li għadu kemm iddikjara l-Ministru.

OWEN BONNICI: Nipproponi li din il-klawsola tiġi posposta.

THE CHAIRPERSON: Hawn qbil?

Il-Kumitat qabel li klawsola 11 tiġi posposta.

Klawsola 12 - Emenda tal-artikolu 249 tal-Kodiċi.

THE CHAIRPERSON: Hawn qbil?

Il-Kumitat qabel li klawsola 12 tiġi posposta.

Klawsola 4 - Emenda tal-artikolu 152A tal-Kodiċi.

(Posposta iktar kmieni fil-Kumitat)

L-Onor.

JASON AZZOPARDI: Klawsola 4 qiegħda tgħid li:

Fis-subartikolu (1) tal-artikolu 152 tal-Kodiċi minflok il-kliem "mhux aktar tard minn sitt xhur" għandhom jidħlu l-kliem "mhux aktar tard minn tliet xhur"."

CARMELO MIFSUD BONNICI: Id-diffikultà li għandi għar-rigward il-kompetenzi hija jekk kemm-il darba jkollok ir-riperkussjoni mhux tant fil-Qorti tal-Maġistrati, imma fit-Tribunal għal Talbiet iż-Żgħar.

(Interruzzjonijiet) Iva, imma jekk se tgħolli l-kompetenza … (Interruzzjonijiet) Jekk tgħolliha hemmhekk, jista' jkun li terġa' ...

OWEN BONNICI: Minħabba l-constitutionality ...

JASON AZZOPARDI: Veru li kien hemm sentenzi kostituzzjonali, però fuq ammont li kien iżgħar.

Issa jaf li jibda jkun hemm concern.

OWEN BONNICI: Jien ikkonfortat bil-fatt li dalwaqt se jkun hemm fis-seħħ direttiva tal-Unjoni Ewropea li small claims means claims relative to €5,000.

Issa naraw, jekk ikun hemm xi sentenza li titfagħni mod ieħor ...

CARMELO MIFSUD BONNICI: Fil-każ stenna li tiġi d-Direttiva, u agħmilha permezz tal-att tal-Unjoni Ewropea.

Għandu raġun il-kollega, u qed nieħu dan ir-riskju jien.

Nistieden lil Dr Peter Grech biex jintervjeni.

Il-permess ingħata.

DR PETER GRECH: Fil-fatt subartikolu 152(1) jgħid li r-Reġistratur għandu jippubblika l-lista ta' kawżi appuntati għas-smigħ mhux iktar tard minn sitt xhur wara l-preżentata tar-rikors tal-appell.

CARMELO MIFSUD BONNICI: L-amministrazzjoni tiddeċiedi.

OWEN BONNICI: Sinjura President, se nipproponi din l-emenda:

"B" In-nota marġinali fit-test Malti ta' klawsola 4 għandha tiġi sostitwita b'dan li ġej:

"Emenda tal-artikolu 152 tal-Kodiċi.".

"Emenda tal-artikolu 152 tal-Kodiċi.".

Il-mistoqsija hija l-emenda għal klawsola 4.

L-emenda "B" għaddiet nem.con.

Il-mistoqsija hija Klawsola 4, kif emendata.

Klawsola 4, kif emendata, għaddiet nem. con. u ġiet ordnata biex issir parti mill-Abbozz ta' Liġi.

Klawsola 5 - Emenda tal-artikolu 166A tal-Kodiċi.

(Posposta iktar kmieni fil-kumitat)

L-Onor.

"A" Il-klawsola 5 għandha tiġi emendata kif ġej:

fil-paragrafu (b) tagħha, minflok il-kliem "dik is-somma ta' ħamsa u għoxrin elf euro (€25,000)".", għandhom jidħlu l-kliem "dik is-somma ta' ħamsa u għoxrin elf euro (€25,000)"; u"; u

minnufih wara l-paragrafu (b) kif emendat għandu jidħol il-paragrafu (ċ) ġdid kif ġej:

"(ċ) minnufih wara s-subartikolu (6) tal-artikolu 166A tal-Kodiċi, għandu jiddaħħal is-subartikolu (7) kif ġej:

"(7) Minkejja d-dispożizzjonijiet l-oħra ta' dan l-artikolu, meta ittra uffiċjali ippreżentata skont dan l-artikolu ma tiġix notifikata fuq id-debitur f'sitt xhur minn meta l-istess ittra tiġi ppreżentata, il-proċedura provduta f'dan l-artikolu ma tibqax tapplika mingħajr preġudizzju għall-jedd tal-kreditur li jkun jista' jippreżenta ittra uffiċjali oħra skont dan l-artikolu b'referenza għall-istess debitu.".".

Onor. Mifsud Bonnici, hawnhekk apparti li qed nagħmlu rounding up qed nagħmlu xi ħaġa oħra, u nixtieq li tkun konvint.

JASON AZZOPARDI: Hemm min jinnotifka, għall-inqas joħroġ notifika, tkun ġiet referta negattiva, jgħaddu x-xhur, jgħaddu s-snin u ma jagħmel xejn, iħalliha fuq l-ixkaffa.

Hawn suġġeriment li jekk sa sitt xhur int ma tkunx effettivament innotifikajt, trid terġa' tagħmilha mill-ġdid.

CARMELO MIFSUD BONNICI: Tinsiex li taħt artkolu 166A meta inti tkun notifikata, imbagħad tmur għand ir-reġistratur biex tagħmilha titolu eżekuttiv.

Hija waħedha ma ssirx titolu eżekuttiv.

OWEN BONNICI: Però, għall-finijiet statistiċi, qed tidher li hija kawża pendenti.

CARMELO MIFSUD BONNICI: Mhux kawża, tidher kawża uffiċjali mhux notifikata.

OWEN BONNICI: Bħala statistika il-166A huwa mekkaniżmu ta' kawża litiġjuża bi proċedura sommarja.

Il-Council of Europe jaraha li hija kawża pendenti.

CARMELO MIFSUD BONNICI: L-għażla tiegħek hija bejn l-istatistika u min irid jerġa' jippreżenta mill-ġdid l-ittra uffiċjali.

OWEN BONNICI: Mhumiex spejjeż kbar.

CARMELO MIFSUD BONNICI: Inti taħseb li m'hemmx spejjeż kbar, però kif inti taf ir-reġistru, hemm min jitħallas parti mid-dritt meta tiġi preżentata l-ittra uffiċjali.

OWEN BONNICI: Imma jekk ippreżentajtha, ma segwejthiex, ma għamilt xejn?

THE CHAIRPERSON: Ir-raġuni li użajt il-proċedura taħt l-artikolu 166A hi li trid xi ħaġa li tgħaġġel.

Jekk m'għandekx l-intenzjoni li tgħaġġel u tħalliha hemmhekk … (Interruzzjonijiet)

OWEN BONNICI: Għandi nbati jien għax hemm partita nies ma jagħmlu xejn?

Jippreżentaw il-166A u jħalluha hemm!

CARMELO MIFSUD BONNICI: Ġiet preżentata, qiegħda hemmhekk.

Issa jekk inti trid tinnotifikaha għandek ċertu terminu ta' żmien.

Jekk inti ma tinnotifikahiex f'dak iż-żmien, titlef il-benefiċċju tal-preskrizzjoni, għax inti għandek xahar żmien minn meta tippreżenta ittra uffiċjali – hi x'inhija – biex tinnotifika lin-naħa l-oħra.

Jekk inti ma tagħmilhiex, titlef l-effett tagħha!

OWEN BONNICI: Jien qed ngħid li jekk ma tagħmiliex fi żmien sitt xhur, għall-finijiet ta' statistika tfisser li dik ingħalqet il-kawża.

CARMELO MIFSUD BONNICI: Agħmel inti.

Din mhijiex mossa li se żżidlek il-popolarità, imma jekk trid, agħmilha.

Imma hija bżonnjuża għax meta bdejna naraw kemm hemm kawżi, għedna: Kif jista' jkun ...

CARMELO MIFSUD BONNICI: M'għandhomx idaħħluhom bħala kawżi.

Jien fi żmieni qatt ma daħħluhom bħala kawżi!

Tinsiex li inti għandek l-iktar qorti fl-Ewropa kollha li hija faċli għax hija ċentralizzata u unika, u li tagħti l-istastika kollha li qiegħda on line.

Meta inti tara x'inhuwa jiġri fi qrati oħrajn Ewropej, altru huma x'jagħżlu bħala qorti biex jagħtu l-istatistika u altru x'hemm bħala statistika ġenerali fuq il-pajjiż!

Huma jagħżlu l-aħjar qorti li huma għandhom biex jagħtu l-aħjar statistika u xorta waħda.

OWEN BONNICI: Hekk hu.

Lili ħadd ma jbellagħhieli li aħna daqshekk ħażin li qegħdin agħar mit-Taljani b'kilometru u nofs!

Mhux qed ngħidlek li qegħdin stilla, imma ...

CARMELO MIFSUD BONNICI: Aħna nintremew wisq.

Aħna qegħdin ferm aħjar.

U mhux biss, meta tara t-trasparenza kbira li hemm.

Fejn fl-Ewropa għandek magħruf ġudikant ġudikant x'għandu kawżi pendenti, kemm ilhom pendenti, u għandek l-age analysis?

Iċ-ċavetta tal-age analysis li kont daħħalt jien hija ċ-ċavetta għal kollox.

Inti trid tagħmel l-age analysis fil-kriminal, fil-kumpilazzjonijiet.

M'għandekx bżonn tagħmel age analysis fis-sommarji.

OWEN BONNICI: Però miż-żmien tiegħek il-Council of Europe żviluppaw l-istatistika.

CARMELO MIFSUD BONNICI: Tagħmilhiex għall-iskopijiet tas-CEPEJ.

Agħmilha għall-iskopijiet tiegħek.

Għandek żewġ rapporti tas-CEPEJ.

OWEN BONNICI: Jekk is-CEPEJ jgħid li hemm dewmien fil-kawżi ċivili kummerċjali, dik se tinqabad mill-World Bank, imbagħad tinqabad mill-World Economic Forums, imbagħad tibda ddur kullimkien fuq l-internet u ssib li waħda mir-raġunijiet li xxekkel l-investiment hija għax il-kawżi ċvili jdumu.

Imbagħad nitla' Kabinett u jgħidli li tlieta hawn: Il-burokrazija taċ-ċivil u waħda minnhom hija din.

Hekk taħdem is-sistema.

Jien irrid inkun sensittiv għal dak li tgħid is-CEPEJ.

CARMELO MIFSUD BONNICI: Il-Gvernatur Ġenerali għandu leverage tajjeb.

Issa jekk inti trid tutilizzah, jien kieku nissuġerilek li tiltaqa' miegħu, biex tinformah x'inhu jsir.

OWEN BONNICI: Mil-laqgħat li kelli, fetħuli għajnejja li fuq ħmerija konna qed insibu li hemm ħafna kawżi li qed jidhru pendenti, meta kulma huma dawk li jsiru ta' taħt l-artikolu166A, għax hemm erba' avukati jitfgħuhom u jħalluhom hemm.

CARMELO MIFSUD BONNICI: Dawk mhux tal-firms il-kbar, bħall-kumpannija Go u tal-Banek eċċ.?

OWEN BONNICI: Nixtieq li wara perijodu jgħidu li tali kawża ingħalqet.

Il-mistoqsija hija l-emenda għal klawsola 5 kif imressqa u moqrija mill-Ministru.

L-emenda "A" għaddiet nem. con.

Il-mistoqsija hija klawsola 5 kif emendata.

Klawsola 5, kif emendata, għaddiet nem. con. u ġiet ordnata biex issir parti mill-Abbozz ta' Liġi.

Klawsola 10 - Emenda tal-artikolu 207 tal-Kodiċi.

(Konsiderazzjoni mill-ġdid.)

L-Onor.

OWEN BONNICI: Hawnhekk jien qed ngħid li jekk ikun hemm avukati li volontarjament jaqblu li jistrieħu fuq in-noti, fuq ir-rikors tal-appell u r-risposta, jaqbżu l-kju u jmorru mill-ewwel għas-sentenza.

OWEN BONNICI: Ma nafx jekk hijiex se taħdem jew le.

CARMELO MIFSUD BONNICI: Agħmilha!

OWEN BONNICI: Imma jekk jiġini xi ħadd u jgħidli: Għarukaża għax ilu tliet snin, ngħidlu jmur jgħid lill-avukat li ...

CARMELO MIFSUD BONNICI: B'din tal-Kummissjoni Elettorali qed tagħti aċċess għal data lin-nies u wkoll lill-avukati li jkunu jafu l-affarijiet?

OWEN BONNICI: Ir-reġistru elettorali.

CARMELO MIFSUD BONNICI: Iddaħħal l-ID card u tkun taf bniedem fejn qiegħed joqgħod?

OWEN BONNICI: Le, ma naħsibx.

CARMELO MIFSUD BONNICI: Fir-reġistru kulma hemm huma r-reġistri elettorali.....

OWEN BONNICI: Imma antiki ta' żmien il-brodu.

CARMELO MIFSUD BONNICI: Le, huma aġġornati għax ħadt ħsieb ħadthom jiena s-sena l-oħra.

Meta mort hemm skoprejt li ħadd ma ndenja ruħu jixtrihom.

Jien bħala avukat komdu għalija (Interruzzjonijiet)

OWEN BONNICI: Din ipproponiha Vanni Bonello.

Issa nixtiequ inżiduha għall-appell inferjuri wkoll.

Sinjura President, se nipproponi din l-emenda:

"Ċ" Fil-proviso propost għal klawsola 10, il-kliem "il-qorti tal-appell", għandhom jiġu sostitwiti bil-kliem "il-qorti fi grad ta' appell".

Il-mistoqsija hija l-emenda għal klawsola 10 kif imressqa u moqrija mill-Ministru.

L-emenda "C" għaddiet nem. con.

Il-mistoqsija hija klawsola 10 kif emendata.

Klawsola 10, kif emendata, għaddiet nem. con. u ġiet ordnata biex issir parti mill-Abbozz ta' Liġi.

Klawsola 11 - Emenda tal-artikolu 209 tal-Att prinċipali.

(Posposta iktar kmieni fil-Kumitat.)

L-Onor.

OWEN BONNICI: Sinjura President, se nipproponi din l-emenda:

"D" Klawsola 11 għandha tiġi mħassra.

Il-mistoqsija hija l-emenda kif imressqa u moqrija mill-Ministru.

L-emenda "D" għaddiet nem. con. u klawsola 11 ġiet imħassra.

Klawsola 12 - Emenda tal-artikolu 249 tal-Kodiċi.

(Posposta iktar kmieni fil-Kumitat.)

L-Onor.

OWEN BONNICI: Nipproponi li din il-klawsola terġa' tiġi posposta sakemm tinkiteb l-emenda.

THE CHAIRPERSON: Hawn qbil?

Il-Kumitat qabel li klawsola 12 tiġi posposta.

Klawsola 13 - Emenda tal-artikolu 253 tal-Kodici.

L-Onor.

OWEN BONNICI: Klawsola 13 qed temenda l-artikolu 253 tal-Kodiċi u tgħid:

"Fil-paragrafu (ċ) tal-artikolu 253 tal-Kodiċi minflok il-kliem "tar-Reġistratur Qrati Ċivili u Tribunali" għandhom jidħlu l-kliem "tar-Reġistratur".

Il-mistoqsija hija klawsola 13.

Klawsola 13 għaddiet nem. con. u ġiet ordnata biex issir parti mill-Abbozz ta' Liġi.

Klawsola 14 - Emenda tal-artikolu 258 tal-Kodiċi.

L-Onor.

CARMELO MIFSUD BONNICI: M'għandix problema fuqha din.

Din tittratta dwar it-termini ta' kemm jibqgħu validi s-sentenzi.

Il-mistoqsija hija klawsola 14.

Klawsola 14 għaddiet nem. con. u ġiet ordnata biex issir parti mill-Abbozz ta' Liġi.

Klawsola 12 - Emenda tal-artikolu 249 tal-Att prinċipali.

(Posposta iktar kmieni fil-Kumitat)

L-Onor.

"E" Il-klawsola 12 għandha tiġi mħassra.

L-emenda "D" għaddiet nem. con. u klawsola 12 ġiet imħassra.

Klawsola 15 - Emenda tal-artikolu 310 tal-Kodiċi.

L-Onor.

CARMELO MIFSUD BONNICI: Jien m'għandix diffikultà fuqha.

Jekk irid il-Ministru, dan l-artikolu jista' jsir permezz ta' avviż legali.

Kulma qed tagħmel hu li qed iżżid ma' dak li hemm.

Tista' tmexxi.

Huwa fl-interess tal-inkwilin li jagħti l-informazzjoni.

Il-mistoqsija hija klawsola 15.

Klawsola 15 għaddiet nem. con. u ġiet ordnata biex issir parti mill-Abbozz ta' Liġi.

Klawsola 16 - Emenda tal-artikolu 313 tal-Kodiċi.

THE CHAIRPERSON: L-Onor.

Owen Bonnici: Fi klawsola 16 qed nemendaw l-artikolu 313 tl-Kodiċi.

(Onor. Membri: No) Il-mistoqsija hi klawsola 16.

Klawsola 16 għaddiet nem. con. u ġiet ordnata biex issir parti mill-Abbozz ta' Liġi.

Klawsola 17 - Emenda tal-artikolu 354 tal-Kodiċi.

THE CHAIRPERSON: L-Onor.

OWEN BONNICI: Fi klawsola 17 qed inbidlu ċ-ċifra.

(Onor. Membri: No) Il-mistoqsija hi klawsola 17.

Klawsola 17 għaddiet nem. con. u ġiet ordnata biex issir parti mill-Abbozz ta' Liġi.

Klawsola 18 - Emenda tal-artikolu 356 tal-Kodiċi

L-Onor.

CARMELO MIFSUD BONNICI: Għalfejn qed jidħol dan is-subartikolu (6) jekk id-dritt għal azzjoni hu preskritt?

Mhux il-qorti trid tiddeċiedi?

THE CHAIRPERSON: L-Onor.

OWEN BONNICI: Il-bankers riedu li jekk xi ħadd ikollu d-dritt tiegħu preskritt jagħtu iktar ...

CARMELO MIFSUD BONNICI: Jien fil-bidu tal-bejgħ b'subbasta nirreġistra ruħi jekk irrid wara nagħmel animo compensandi.

Jekk jien niġi ġġudikat, wara rrid niġġustifika l-animo compensandi.

Issa jekk l-azzjoni tiegħi hija preskritta, hija preskritta, jekk mhijiex preskrita mbagħad tgħodd il-liġi.

OWEN BONNICI: Issa huma jixtiequ li jaqtgħu proċess ieħor.

CARMELO MIFSUD BONNICI: Hawnhekk qed jipprovaw jaqtgħu barra l-kwestjonijiet li jkun hemm fejn nies ikollhom dubju jekk it-terminu tagħhom hux preskritt jew le.

Jekk jien insostni li tiegħi mhux preskritt, min se jżommni?

Dan hawnhekk ifisser li jien, anke jekk ikolli claim kontra ħaddieħor irrid l-ewwel nagħmel kawża u nġib sentenza biex imbagħad inkun nista' nibbiddja.

Jien m'iniex favur tagħha din, kontra tagħha.

Kif għamilnieha fl-animo compensandi, qed issolvi balla komplikazzjonijiet li kellek qabel.

Issa se terġa' tmur lura għalihom.

OWEN BONNICI: Din iżżid iċ-ċertezza legali jew le?

CARMELO MIFSUD BONNICI: Din la se żżid u lanqas se tnaqqas minnha.

Kulma se tagħmel hu li se ġġib stat ta' fatt fejn jekk jien m'għandix titolu eżekuttiv, jekk m'għandix sentenza, ma nistax nibbiddja animo compensandi.

OWEN BONNICI: X'taħseb Dr Buttigieg?

Qed nistaqsi lill-Assistent Avukat Ġenerali Dr Victoria Buttigieg għax hi kkonsultat magħhom.

CARMELO MIFSUD BONNICI: Mela min se jiddeċiedi jekk l-azzjoni tiegħi hix preskritta jew le?

Mhux il-qorti se mai?

U jekk jien għamilt talba għall-animo compensandi, l-bank mhux se jiġi nformat biha din?

Jekk il-bank se jiġi infurmat li hija animo compensandi, jew kwalunkwe ...

Insejjaħ lil Dr Victoria Buttigieg.

Il-permess ingħata

DR VICTORIA BUTTIGIEG (Assistent Avukat Ġenerali): Diġà hemm klawsola simili fil-Kodiċi u diġà hemm subartikolu (6) li tittratta fuq azzjonijiet li huma preskritti.

Li qed jiżdied hawn huwa dik id-dispożizzjoni żgħira li qed tgħid:

"Ir-Reġistratur għandu jdaħħal nota ta' referenza ma' kull ipoteka li l-effett tagħha jkun ġie preskritt skont id-dispożizzjonijiet ta' dan l-artikolu."

OWEN BONNICI: Hekk mod ieħor.

Jiġifieri jekk dan li qed jikkritika l-Onor.

Mifsud Bonnici diġà qiegħed fil-liġi ...

Hawnhekk qed jiżdied dan li ġej:

THE CHAIRPERSON: Jiġifieri kulma qed jiżdied f'din id-dispożizzjoni hija biss in-nota.

CARMELO MIFSUD BONNICI: Imma hemm dik id-dispożizzjoni li tgħid li jekk kemm-il darba jien ninnotifika lill-partijiet kollha li għandhom title fuqha, ma jkunux jistgħu jerġgħu jagħmlu użu mill-azzjoni taħt artikolu 356, li hija din l-azzjoni.

(Interruzzjonijiet)

DR VICTORIA BUTTIGIEG: Din żdiedet biss.

OWEN BONNICI: Dik iż-żieda jaqbel magħha l-Onor.

CARMELO MIFSUD BONNICI: Jien ma naqbilx magħha.

OWEN BONNICI: L-Onor.

Mifsud Bonnici ma jaqbilx mal-liġi kif inhi lanqas.

L-artikolu 356 jgħid li jekk jien ninnotifika lill-partijiet qabel ma jsir il-bejgħ in subbasta, allura ma jkunx … Għax l-artikolu 356 jgħid li nista' nerġa' nitlob il-bejgħ, mhux hekk?

CARMELO MIFSUD BONNICI: Allura kellek żewġ toroq, jew li tagħmilha bil-proċedura twila tal-kuraturi li hemm fis-Sekond'Awla tal-Qorti Ċivili li kien hemm qabel, inkella billi tagħmel in-notifika ta' qabel tal-kredituri biex jekk iridu jiġu joffru.

Jekk jien ma nagħmilhiex dik, u hemm id-dispożizzjoni li tgħidlek mingħalija 15-il ġurnata qabel il-bejgħ in subbasta, allura jkunu jistgħu jagħmlu dritt tal-bejgħ.

Mifsud Bonnici li jinnota li kulma qed inżidu biss huwa l-obbligu l-ġdid tar-reġistratur li jdaħħal nota ta' referenza.

OWEN BONNICI: Jekk ma taqbilx magħha, jien qiegħed hawn biex insib kunsens!

CARMELO MIFSUD BONNICI: Jien niġi hawn ngħidlek, imbagħad ara inti!

THE CHAIRPERSON: L-Onor.

Mifsud Bonnici mhux qed jaqbel mad-dispożizzjoni li hemm diġà fil-liġi; imma aħna mhux dik qed inbiddlu.

DR VICTORIA BUTTIGIEG: Eżatt, se ndaħħlu xi ħaġa oħra.

OWEN BONNICI: Id-dispożizzjoni tal-liġi li int ma taqbilx magħha diġà qiegħda hemm.

Li se nżidu magħha huwa tan-nota tar-reġistratur.

Naqblu man-nota tar-Reġistratur jew le?

CARMELO MIFSUD BONNICI: Permezz tal-artikolu 356 meta jsir bejgħ ta' post bis-subbasta, jekk hemm debitur ipotekarju, jista' jagħmel talba biex jerġa' jbigħ dik il-proprjetà.

Aħna daħħalna dispożizzjoni li fiha għedna li jekk kemm-il darba inti tinnotifika l-ipotekarji kollha qabel ma jsir il-bejgħ in subbasta, allura dan l-artikolu ma jiffunzjonax.

DR PETER GRECH: Din il-proposta hija li r-Reġistratur ...

CARMELO MIFSUD BONNICI: Ir-Reġistratur għandu jdaħħal nota tal-ipoteka fuq kull ipoteka, li l-effett tagħha jkun ġie preskritt skont id-dispożizzjonijiet ta' dan l-artikolu, jiġifieri r-Reġistratur se jieħu fuqu ...

DR PETER GRECH: L-iskop tagħha huwa iżjed ċertezza, għaliex jekk tagħmel riċerki ssibhom, imma jista' jkun hemm piż fuq ir-Reġistratur.

CARMELO MIFSUD BONNICI: Jiġifieri r-Reġistratur se jiddeċiedi hu jekk hix preskritta jew le?

OWEN BONNICI: Mela nneħħu klawsola 18.

Sinjura President, nipproponi din l-emenda:

"F" Il-Klawsola 18 għandha tiġi mħassra.

Il-mistoqsija hija l-emenda għal klawsola 18 kif imressqa u moqrija mill-Ministru.

L-emenda "F" għaddiet nem. con. u klawsola 18 ġiet imħassra.

Klawsola 19 - Emenda tal-artikolu 357 tal-Kodiċi.

L-Onor.

CARMELO MIFSUD BONNICI: Klawsola 19 temenda l-artikolu 357 li jittratta dwar l-iżgumbrament.

Jien għalija, jekkt trid tagħmilha sena, agħmilha sena.

Konna għamilniha erba' xhur biex kemm jista' jkun dak li jkun jaqbad u jipproċedi mill-ewwel u mhux iħalliha fit-tul; iħalli bniedem hemm ġew.

Qegħdin nitkellmu fuq xi ħadd li qiegħed ġo proprjetà u m'għandux titolu validu fil-liġi.

Il-mistoqsija hija klawsola 19.

Klawsola 19 għaddiet nem. con. u ġiet ordnata biex issir parti mill-Abbozz ta' Liġi.

Klawsola 20 - Żieda ta' artikolu ġdid mal-Kodiċi.

L-Onor.

CARMELO MIFSUD BONNICI: Din tgħid hekk:

"L-ebda azzjoni biex jiġi annullat jew rexiss bejgħ bl-irkant fil-qorti ta' immobbli ma tista' tiġi preżentata jew milqugħa sakemm dik l-azzjoni ma tiġix preżentata qabel ma jgħaddu sitt xhur mid-data meta tkun saret fir-Reġistru Pubbliku l-iskrizzjoni tal-liberazzjoni tal-proprjetà immobbli.".

Inti qed tgħid "sitt xhur mid-data meta tkun saret fir-Reġistru Pubbliku l-iskrizzjoni tal-liberazzjoni tal-proprjetà immobbli."

Issa jekk persuna tiskopri iktar tard?

Nagħtu każ persuna qiegħda imsiefra u meta tiġi hawn Malta tiskopri li sar il-bejgħ in subbasta ta' proprjetà li tkun tixtieq tattakka.

Jekk tridu ddaħħluha, daħħluha, però għandek din il-possibilità li tnaqqas ...

OWEN BONNICI: Huma biex jagħtu iktar ċertezza.

CARMELO MIFSUD BONNICI: Veru, tagħti ċertezza, però ...

OWEN BONNICI: Però a skapitu ta' xi ħaġa oħra.

DR VICTORIA BUTTIGIEG: Il-ħsieb fid-diskussjonijiet kien li, kif qal il-Ministru, ikun hemm iktar ċertezza.

CARMELO MIFSUD BONNICI: Allura tagħmilhiex biss "sitt xhur mid-data meta tkun saret fir-reġistru", agħmilha minn meta sar jaf il-persuna li għandu interess fil-kwestjoni.

OWEN BONNICI: Nista' ma nagħmel xejn allura.

CARMELO MIFSUD BONNICI: Le, imma jekk jien kont imsiefer … (Interruzzjonijiet)

OWEN BONNICI: Imma biex nagħmel hekk, inneħħi din u ma nagħmilx din.

OWEN BONNICI: Inti qed tipproponi kompromess.

CARMELO MIFSUD BONNICI: Tinsiex li għandek dispożizzjoni oħra, tar-Reġistru Pubbliku, li inti fi żmien tliet xhur minn meta tinsinwa xi ħaġa għandha effett fuq il-pubbliku in ġenerali.

Imbagħad għandek it-terminu hemmhekk tal-preskrizzjoni akwiżittiva se mai li tibda tiddekorri favur tiegħek.

OWEN BONNICI: Forsi ntawlu s-sitt xhur u ngħidu sena mid-data?

CARMELO MIFSUD BONNICI: Jien għalija immaterjali, huwa l-prinċipju … Tista' tagħmilha, sena, sentejn.

Sena hija iktar raġunevoli, però għandek żewġ termini li qed imorru kontra xulxin.

OWEN BONNICI: Nagħmlu emenda biex il-perjodu ta' sitt xhur jitwal għal sena.

THE CHAIRPERSON: Se jkun hemm emenda għal artikolu 20?

Nipproponi din l-emenda:

"G" Il-Klawsola 20 għandha tiġi emendata kif ġej:

Fl-artikolu 357A ġdid kif propost fi klawsola 20, il-kliem "sitt xhur"għandhom jiġu sostitwiti bil-kelma "sena".

Il-mistoqsija hija l-emenda għal klawsola 20 kif imressqa u moqrija mill-Ministru.

L-emenda "G" għaddiet nem. con.

THE CHAIRPERSON: Il-mistoqsija hija klawsola 20, kif emendata.

Klawsola 20, kif emendata, għaddiet nem. con.u ġiet ordnata biex issir parti mill-Abbozz ta' Liġi.

Klawsola 21 - Sostituzzjoni tal-artikolu 527 tal-Kodiċi

L-Onor.

OWEN BONNICI: Klawsola 21 qed tissostitwixxi l-artikolu 527 tal-Kodiċi li jittratta dwar il-mandati.

Meta ġie ppubblikat dan l-Abbozz ta' Liġi rċevejna kritika mill-Kamra tan-Nutara minkejja li konna diġà kkonsultajna magħhom qabel, però ma jimpurtax.

Forsi riedu jistudjawha iktar, allura nkarigajt lin-Nutar tal-Gvern biex jiltaqa' magħhom, jgħidilna x'inhija s-sitwazzjoni, u kif se mmexxu 'l quddiem.

Nutar, jien li żgur nixtieq hu li jekk bniedem irid jirtira jew jirrevoka prokura, ma tiġihx €2,000.

Nibda minn din.

THE CHAIRPERSON: Bil-permess tal-Kumitat nistieden lil Dr Keith German biex jintervjeni.

DR KEITH GERMAN (Nutar Prinċipali tal-Gvern): L-ewwel prijorità tagħna kienet li nirrevokaw il-prokuri, però mbagħad tkellimna man-nutara.

At an initial stage ridna li nirreġistraw il-prokuri kollha.

Tlaqna minn dak il-punt ukoll fuq suġġeriment tagħhom.

Però mbagħad, meta għamilna iktar studji, bdew joħorġu ċerti issues problematiċi, fosthom jekk prokura għandhiex tkun available lil kulħadd.

Jekk se nirreġistrawhom kollha mar-Reġistru Pubbliku jidħlu data protection issues, pereżempju.

Il-mandat m'għandix bżonn nirreġistrah.

Tajt mandat lil xi ħadd għaliha.

OWEN BONNICI: Jiġifieri r-reġistrazzjoni tal-mandati kollha ġiet minn proposta tal-Kamra tan-Nutara.

L-interess tiegħi kien li jkun hemm mekkaniżmu li nirtira … però meta morna għall-konsultazzjoni ...

CARMELO MIFSUD BONNICI: Din ilha fuq id-drawing board għal dawn l-aħħar għaxar snin, ġejja u sejra, ping pong fuqha.

OWEN BONNICI: Onor. Mifsud Bonnici, in-Nutar se jgħidilna kif se nimxu 'l quddiem fuq din l-issue.

(Interruzzjonijiet) Insa r-riforma.

Ejja ħalli nimxu.

CARMELO MIFSUD BONNICI: Tagħmel sens.

Inti se tagħmel xi emendi?

THE CHAIRPERSON: Ħalli nisimgħu lin-Nutar tal-Gvern.

DR KEITH GERMAN: Nixtiequ nitilqu mill-punt - ħalli almenu nkunu tlaqna, għax kif qed jgħid l-Onor.

Mifsud Bonnici, din is-sitwazzjoni ilha għaddejja – li qed nipprovaw nissimplifikaw dan il-proċess.

Ejja nitilqu minn revoka; biex nagħmlu r-revoka tal-prokuri għalissa, fi stadju bikri, se nillimitawha għal physical persons biss.

Tgħidli: għaliex?

Din ukoll kellna issue dwarha.

Jekk se ndaħħlu l-kumpaniji - tidħol il-Companies Act ukoll - se jkollna l-problemi wkoll għax hemmhekk il-prokuri huma ta' natura differenti.

CARMELO MIFSUD BONNICI: Din importanti ħafna li tgħaddi llejla?

DR KEITH GERMAN: L-idea hija li għalissa se nirrevokaw prokuri rigward physical property, jiġifieri dwar immovable property, jiġifieri rigward persuni wkoll.

Ejja ninsew il-kumpaniji u l-affarijiet kollha, inkunu tlaqna mill-ewwel pass.

Jekk se jkollna sistema ta' ċertezza – għax fl-aħħar mill-aħħar anke n-nutara qed inbatu meta lanqas inkunu nafu jekk prokuri tħassrux jew le - jekk se jkollna sistema online li se nibdewha jekk Alla jrid … Aħna għamilna studji.

Kemm jista' jkun hemm revoki f'sena?

Bħalissa, skont l-istatistika, forsi jkun hemm 200 prokura f'sena.

Qed ngħidlek ħafna, imma għall-inqas inkunu tlaqna b'sistema ta' revoka.

Fi stadju ulterjuri, jekk naraw li nistgħu niftħuha iktar, kollox sew.

OWEN BONNICI: X'qed tipproponi fil-konkret?

DR KEITH GERMAN: Għalissa nitilqu mir-reġistru li se nieħdu f'idejja jien bħala Nutar tal-Gvern.

OWEN BONNICI: Jiġifieri se noħolqu reġistru li se jkun responsabilità tiegħek.

DR KEITH GERMAN: Iva, u kull min irid jirrevoka prokura, idaħħal il-prokura li tkun dejjem online u aċċessibbli għall-avukati, prokuraturi legali u l-professjonisti.

OWEN BONNICI: Jiġifieri se jdaħħal il-prokura, imbagħad xi jrid jagħmel biex jirrevoka prokura?

DR KEITH GERMAN: Kemm idaħħal nota mad-Dipartiment, fejn ikun irid jehmeż il-prokura li se jirrevoka.

OWEN BONNICI: Kemm tiswa dik in-nota?

DR KEITH GERMAN: Se jiġu stabbiliti xi fees għad-dipartiment, imma mhux se tkun ...

THE CHAIRPERSON: Ir-reġistru li se jkun hemm, huwa biex iddaħħal li se jkun hemm prokura, imbagħad at a later stage li turi r-revoka jew ir-revoka biss?

OWEN BONNICI: Nagħmel in-nota u tiġi revokata.

Jekk irrid jien.

CARMELO MIFSUD BONNICI: Kulma trid huwa li hemm x'hemm bħala prokura, transulta jew le, jien għamilt ittra uffiċjali biex irrevokajtha, u dik telgħet fis-sistema għan-nutura kollha li jridu jarawha.

Daqshekk.

OWEN BONNICI: Mhux qed immorru għal dak il-mudell.

Se mmorru għall-mudell fejn jien ...

CARMELO MIFSUD BONNICI: Jien bgħatt ittra uffiċjali, tiġi notifikata lill-persuna l-oħra li tajtu l-mandat, u ntellagħha.

OWEN BONNICI: Hu qed jipproponi li jien indaħħal il-prokura li rrid nirtira f'dan ir-reġistru u magħha nagħmel nota fejn qed ngħid li qed nirtiraha u nevitaw …

DR KEITH GERMAN: In-nota tista' tiġi sottomessa mill-persuna wkoll.

CARMELO MIFSUD BONNICI: Għaxar snin ilu jien tajt prokura lil Joseph Degabriele, iffirmajthielu u qiegħda f'idejh.

Jien kif nista' niġi biha għandek?

DR PETER GRECH: Inti tinnotifika lin-Nutar tal-Gvern ...

CARMELO MIFSUD BONNICI: B'ittra uffiċjali?

DR PETER GRECH: M'hemmx għalfejn b'ittra uffiċjali għax, biex tħassarha, mhux bilfors b'ittra uffiċjali.

CARMELO MIFSUD BONNICI: Imma ittra uffiċjali tagħmel sens għax qed tinnotifika uffiċjalment lill-parti l-oħra biha.

DR PETER GRECH: Imma inti tinnotifika lin-Nutar tal-Gvern li jien tajt prokura lit-tali fit-tali ġurnata, u dik hija revokata, biex jekk hemm xi ħadd li jrid jiċċekkja jekk jistax joqgħod fuq dik il-prokura, għandu fejn jiċċekkja.

Terġa', mhux bilfors, għax jista' jkun li pereżempju tajt prokura lil xi ħadd tal-familja, irrevokajtha, u m'għandekx interess li toqgħod ixxandru, jew tafdah li wara li rrevokajthielu ma jmurx jiġbidlek flusek.

CARMELO MIFSUD BONNICI: Għalhekk, tajtek inkarigu biex tiffirma għalija fuq kuntratt, u lest l-inkarigu.

Jekk se tagħmilha hekk, m'għandix diffikultà.

OWEN BONNICI: Dr German għandi domanda: Jekk jien ħriġt prokura fuq Dr Azzopardi, Dr Azzopardi kif se jkun jaf li jien irtirajt dik il-prokura li tajtu?

DR KEITH GERMAN: Eventwalment tkun aċċessibbli online.

CARMELO MIFSUD BONNICI: Jekk trid tagħmel affarijiet sħaħ, trid tagħmel ukoll dispożizzjoni li tgħid kemm iddum ħajja prokura.

(Interruzzjonijiet) Le, le, tista' tagħmilha.

Ħames snin ilu jien ġibt prokura mingħand iz-ziju mill-Awstralja u meta tmur il-bank jgħidlek li trid teħodlu waħda ġdida għax trid tkun riċenti.

Allura aħjar tgħid li prokura miktuba u transunta għandha terminu ta' tant żmien.

(Interruzzjonijiet)

OWEN BONNICI: Aħna se nibdew billi jkun dan ir-reġistru online jew fiżiku?

DR KEITH GERMAN: Se nibdewh fiżiku, però nistgħu nagħmluh online b'mod sempliċissimu.

OWEN BONNICI: Jiġifieri jekk jien irrid nirtira prokura naf li m'għandix għalfejn nagħmel ittra uffiċjali u tiġini €2,000!

JASON AZZOPARDI: Jekk ir-reġistru tiegħek ikun linked mad-database tal-Kamra tal-Avukati, assumendo li kull avukat f'Malta huwa membru tal-Kamra tal-Avukati - ejja ngħidu li jlaħħqu 85% - allura awtomatikament tiskatta mekkaniżmu ta' notifika tramite l-Kamra tal-Avukati lill-avukatura.

OWEN BONNICI: Minħabba data protection.

Għalfejn għandi nxandar inutilment?

(Interruzzjonijiet) Dr Grech, jekk qed nifhem sew, se nħassru numru ta' klawsoli li hawn fl-Abbozz ta' Liġi, u se ssir emenda?

(Interruzzjonijiet)

THE CHAIRPERSON: Aħna qegħdin fi klawsola 21.

OWEN BONNICI: Sinjura President, nitlob lil Dr Grech biex jispjega l-klawsola 21 u l-emenda peress li hu ħadem fuqha.

THE CHAIRPERSON: Nistieden lill-Avukat Ġenerali biex jintervjeni.

DR PETER GRECH: Dan l-artikolu huwa dwar reġistru rigward l-interdizzjonijiet, u anke interdizzjonijiet temporanji, ta' persuni li jkunu għaddejjin minn kriżi temporanja minħabba problemi ta' saħħa mentali.

Oriġinarjament fl-Abbozz ta' Liġi kienet li dan ir-reġistru jkun aċċessibbli biss għall-avukati, nutara u prokuraturi legali.

Permezz tal-ewwel emenda se jkun aċċessibbli wkoll għall-Kummissarju għall-Promozzjoni tad-Drittijiet ta' Persuni b'Diżordni Mentali li huwa r-regolatur.

It-tieni emenda tgħid li s-subartikolu 527(3) se jiġi sostitwit kif ġej:

"(3) Ir-reġistru għandu jkun maqsum fi tliet taqsimiet.

L-ewwel taqsima jkun fiha lista ta' persuni interdetti, it-tieni taqsima jkun fiha lista ta' persuni inabilitati u t-tielet taqsima jkun fiha lista ta' persuni li jkun inħarġilhom ċertifikat ta' nuqqas ta' kapaċità mentali skont l-Att dwar is-Saħħa Mentali.

Kull taqsima tar-reġistru għandha tinżamm f'ordni alfabetiku.";

Permezz tat-tielet emenda, li se tissostitwixxi s-subartikolu 527(5), filwaqt li għall-avukati, prokuraturi legali u anke l-Kummissarju r-reġistru jista' jkun aċċessibbli anke on line, però ristrett bil-password, eċċ; jekk persuna jrid jiċċekkja jekk xi ħadd huwiex interdett jew jistax jagħmel kuntratt, irid imur il-qorti u jkollu supervised access għal dak ir-reġistru.

OWEN BONNICI: Dan ir-reġistru se jkun ġdid?

THE CHAIRPERSON: Nistieden lill-Assistent Avukat Ġenerali biex tintervjeni.

DR VICTORIA BUTTIGIEG: Fid-diskussjonijiet li kellna mal-MITA qalulna li s-sistema tkun tista' tiflaħ dan it-tip ta' reġistru fl-2017.

OWEN BONNICI: U sa dak iż-żmien x'jiġri?

DR VICTORIA BUTTIGIEG: Peress li s-sistema ma tkunx tista' tieħu dawn on line, irid jibqa' l-mekkaniżmu li hemm bħalissa.

OWEN BONNICI: Illum hemm mekkaniżmu?

DR VICTORIA BUTTIGIEG: Hemm reġistru li hu manwali.

OWEN BONNICI: Ir-reġistru li hemm manwali llum se jiġi aġġornat b'dan il-mod, hux hekk?

DR VICTORIA BUTTIGIEG: Ir-reġistru manwali jaħseb għal żewġ taqsimiet.

OWEN BONNICI: Issa se jiġu tlieta.

DR VICTORIA BUTTIGIEG: Imma t-tielet taqsima msemmija fil-klawsola taħseb biss għal reġistru elettroniku u mhux għal wieħed manwali.

OWEN BONNICI: M'għandix għaġla meta jagħmluha, imbasta jkun hemm reġistru fejn bniedem jista' jiċċekkja.

DR PETER GRECH: Se nagħmlu klawsola transitorja fis-sens li sakemm jiġi stabbilit ir-reġistru elettroniku, dan jista' jinżamm b'mod manwali għand ir-reġistratur tal-Qorti tal-Ġurisdizzjoni Volontarja.

(Interruzzjonijiet) Se nagħmluha fakultattiva.

Wieħed jiddiskuti time frames, eċċ; imma ma niddependux biss mis-sistema elettronika.

THE CHAIRPERSON: Mela se jkun hemm emenda f'dan is-sens ukoll?

DR PETER GRECH: Iva, se nagħmlu klawsola transitorja.

OWEN BONNICI: Sinjura President, nipproponi din l-emenda:

"H" Klawsola 21 għandha tiġi emendata kif ġej:

(a) fl-artikolu 527 propost fil-Kodiċi, fis-subartikolu (2) tiegħu, il-kliem "u jkun aċċessibbli għal avukati" għandu jiġi sostitwit bil-kliem "u jkun aċċessibbli għall-Kummissarju għall-Promozzjoni tad-Drittijiet ta' Persuni b'Diżordni Mentali, għal avukati";

(b) fl-artikolu 527 propost fil-Kodiċi, is-subartikolu (3) tiegħu, għandu jiġi sostitwit kif ġej:

"(3) Ir-reġistru għandu jkun maqsum fi tliet taqsimiet.

Kull taqsima tar-reġistru għandha tinżamm f'ordni alfabetiku.";

(ċ) fl-artikolu 527 propost fil-Kodiċi, is-subartikolu (5) tiegħu, għandu jiġi sostitwit kif ġej:

"(5) Ir-reġistru għandu jkun aċċessibbli lill-pubbliku taħt is-superviżjoni ta' uffiċjali tal-Qorti fl-edifiċju tal-Qorti ta' ġurisdizzjoni volontarja."; u

(d) minnufih wara s-subartikolu (5) għandu jiżdied is-subartikolu ġdid li ġej:

"(6) Sakemm jiġi stabbilit reġistru elettroniku skont it-termini ta' dan l-artikolu, l-istess reġistru jista' jinżamm f'format manwali mir-Reġistratur tal-Qorti ta' ġurisdizzjoni volontarja li għandu jipprovdi aċċess għalih fil-ħinijiet tal-ftuħ tar-reġistru.".

Il-mistoqsija hija l-emenda għal klawsola 21 kif imressqa u moqrija mill-Ministru.

L-emenda "H" għaddiet nem.con.

THE CHAIRPERSON: Il-mistoqsija hija klawsola 21, kif emendata.

Klawsola 21, kif emendata, għaddiet nem. con.u ġiet ordnata biex issir parti mill-Abbozz ta' Liġi.

Klawsola 22 - Żieda ta' artikolu ġdid mal-Kodiċi.

THE CHAIRPERSON: L-Onor.

OWEN BONNICI: Fi klawsola 22 qed inżiedu artikolu ġdid.

(Onor. Membri: No) Il-mistoqsija hi klawsola 22.

Klawsola 22 għaddiet nem. con. u ġiet ordnata biex issir parti mill-Abbozz ta' Liġi.

Klawsola 23 - Emenda tal-artikolu 741 tal-Kodiċi.

THE CHAIRPERSON: L-Onor.

OWEN BONNICI: Fi klawsola 23 qed nemendaw l-artikolu 741 tal-Kodiċi.

(Onor. Membri: No) Il-mistoqsija hi klawsola 23.

Klawsola 23 għaddiet nem. con. u ġiet ordnata biex issir parti mill-Abbozz ta' Liġi.

Klawsola 24 - Emenda tal-artikolu 874 tal-Kodiċi.

THE CHAIRPERSON: L-Onor.

OWEN BONNICI: Fi klawsola 24 qed nemenaw l-artikolu 874 tal-Kodiċi.

(Onor. Membri: No) Il-mistoqsija hi klawsola 24.

Klawsola 24 għaddiet nem. con. u ġiet ordnata biex issir parti mill-Abbozz ta' Liġi.

Klawsola 25 - Emenda tal-artikolu 875 tal-Kodiċi.

L-Onor.

JASON AZZOPARDI: Ovvjament naqblu mal-extempore, m'hemmx dubju dwar dan.

Però nixtieq niġbed l-attenzjoni b'animu ġenwin, mill-qalb, biex ma jkunx hemm trikki trakki minn bnadi oħra.

OWEN BONNICI: Onor. Azzopardi, inħalluha tgħaddi, però ndaħħalha into force wara diskussjoni mal-ġudikatura.

X'taħseb?

JASON AZZOPARDI: Għax biex mandat ta' inibizzjoni jkun deċiż dakinhar stess ...

OWEN BONNICI: Barra minn Malta jisimgħuhom, jisma' l-partijiet ...

JASON AZZOPARDI: Ministru, niftakar – jikkoreġini l-Avukat Ġenerali – meta naqqasna ż-żmien għal 30 jum li matulu għandhom jiddeċiedu mandat, kien hemm ħafna biki u theżżiż ta' snien!

Jien ma kontx il-Ministru, imma niftakru jitkellem magħna, konna ħsibna li kienu se jinvaduna l-ISIS tal-lum!

Kien hemm ħafna u ħafna reżistenza!

Issa biex minn 30 jum tagħmilha 24 siegħa … Nerġa' ngħidlek, l-intenzjoni altru hija pożittiva, hija tajba … Mhux għall-extempore qed nirreferi jien, għall-mandat ta' inibizzjoni.

Il-proposta kienet li l-extempore jidħol fil-kawżi ċivili kollha.

Allura għedna: Ejja ma nibdewx bil-big bang approach, nibdew bil-mandati ħalli nidraw is-sistema, imbagħad inkabbruha.

JASON AZZOPARDI: Kelli case in point din il-ġimgħa li ssemma wkoll fl-Aħbarijiet, jekk għandux jew le jiċċaqlaq il-monti.

Peżempju, jekk għandix ikolli aċċess għal għalqa.

Ikolli 24 siegħa?

OWEN BONNICI: Jien għandi commitment li ma ndaħħalhiex fis-seħħ mill-ewwel, ħalli nilħqu naraw ftit

Il-mistoqsija hija klawsola 25.

Klawsola 25 għaddiet nem. con. u ġiet ordnata biex issir parti mill-Abbozz ta' Liġi.

Klawsola 26 - Emendi għall-Kodiċi Ċivili.

THE CHAIRPERSON: L-Onor.

OWEN BONNICI: Klawsola 26 qed tintroduċi Taqsima II li temenda l-Kodiċi Ċivili.

(Onor. Membri: No) Il-mistoqsija hi klawsola 26.

Klawsola 26 għaddiet nem. con. u ġiet ordnata biex issir parti mill-Abbozz ta' Liġi.

Klawsola 27 - Emenda tal-artikolu 1857 tal-Kodiċi.

L-Onor.

OWEN BONNICI: Sinjura President, se nipproponi din l-emenda:

"I" Il-Klawsola 27 għandha tiġi sostitwita b'dan li ġej:

"Emenda tal-artikolu 1886 tal-Kodiċi.

Fis-subartikolu (1) tal-artikolu 1886 tal-Kodiċi fil-paragrafu (e) tiegħu, il-kliem "tal-mandatarju." għandu jiġi sostitwit bil-kliem "tal-mandatarju:" u minnufih warajh għandu jidħol il-proviso ġdid li ġej:

"Iżda:

Fil-każ li mandat jispiċċa fejn il-mandatarju, li tkun persuna fiżika, kien awtorizzat li jittrasferixxi proprjetà immobbli f'isem il-mandant jew fejn il-mandat ikun wieħed ta' natura ġenerali li jkun ingħata bejn persuni fiżiċi, dik it-terminazzjoni tista' tiġi notifikata mill-mandant jew minn kull persuna oħra li jkollha interess fil-mandat lin-Nutar Ewlieni tal-Gvern li għandu jdaħħal id-dettalji ta' dik it-terminazzjoni f'reġistru li huwa għandu jżomm għal dak il-għan u li għandu jkun aċċessibbli għall-pubbliku waqt il-ħinijiet tal-uffiċċju;

Il-Ministru responsabbli għall-Ġustizzja jista' joħroġ regolamenti sabiex jistabbilixxi reġistru elettroniku fejn tkun tista' ssir ir-reġistrazzjoni ta' mandati u tat-terminazzjoni tagħhom u biex jistabbilixxi dawk il-formalitajiet, drittijiet u proċeduri applikabbli għar-reġistrazzjoni fl-imsemmi reġistru elettroniku u biex jirregola l-aċċess għall-istess reġistru.".".

Il-mistoqsija hija l-emenda għal klawsola 27 kif imressqa u proposta mill-Ministru.

L-emenda "I" għaddiet nem. con.

Il-mistoqsija hija Klawsola 27, kif emendata.

Klawsola 27, kif emendata, għaddiet nem. con. u ġiet ordnata biex issir parti mill-Abbozz ta' Liġi.

L-Onor.

OWEN BONNICI: Sinjura President, nipproponi li l-Kumitat jikkonsidra l-klawsoli 28 sa 34 flimkien.

THE CHAIRPERSON: Hawn qbil?

Il-Kumitat qabel li jikkonsidra l-klawsoli 28 sa 34 flimkien.

THE CHAIRPERSON: L-Onor.

"J" Klawsoli 28, 29, 30, 31, 32, 33 u 34 għandhom jiġu mħassra.

Il-mistoqsija hija l-emenda kif imressqa u moqrija mill-Ministru.

L-Emenda "J" għaddiet nem. con. u klawsoli 28, 29, 30, 31, 32, 33 u 34 ġew imħassra.

Klawsola 35 - Emendi għall-Att dwar Tribunal għal Talbiet Żgħar.

THE CHAIRPERSON: L-Onor.

OWEN BONNICI: Klawsola 35 qed tintroduċi Taqsima III li temenda l-Att dwar Tribunal għal Talbiet Żgħar.

(Onor. Membri: No) Il-mistoqsija hi klawsola 35.

Klawsola 35 għaddiet nem. con. u ġiet ordnata biex issir parti mill-Abbozz ta' Liġi.

Klawsola 36 - Emenda tal-artikolu 3 tal-Att prinċipali.

THE CHAIRPERSON: L-Onor.

OWEN BONNICI: Fi klawsola 36 qed nemendaw l-artikolu 3 tal-Att prinċipali.

(Onor. Membri: No) Il-mistoqsija hi klawsola 36.

Klawsola 36 għaddiet nem. con. u ġiet ordnata biex issir parti mill-Abbozz ta' Liġi.

Klawsola 37 - Emenda tal-artikolu 8 tal-Att prinċipali.

THE CHAIRPERSON: L-Onor.

OWEN BONNICI: Fi klawsola 37 qed nemendaw l-artikolu 8.

JASON AZZOPARDI: Fis-subartikolu 5, fejn qed jingħad "Il-Qorti tal-Appell tista', jekk tikkonsidra r-rikors frivolu jew vessatorju",u bħala ċifra hemm msemmija l-€1,250, ma taħsibx li hija ftit ċifra għolja?

OWEN BONNICI: Nipproponi li din il-klawsola tiġi posposta.

THE CHAIRPERSON: Hawn qbil?

Il-Kumitat qabel li klawsola 37 tiġi posposta.

Klawsola 38 - Emenda tal-artikolu 9 tal-Att prinċipali.

THE CHAIRPERSON: L-Onor.

OWEN BONNICI: Fi klawsola 38 qed nemendaw l-artikolu 9 tal-Att prinċipali.

(Onor. Membri: No) Il-mistoqsija hi klawsola 38.

Klawsola 38 għaddiet nem. con. u ġiet ordnata biex issir parti mill-Abbozz ta' Liġi.

Klawsola 39 - Emendi għall-Att dwar il-Ġustizzja Amministrattiva.

THE CHAIRPERSON: L-Onor.

OWEN BONNICI: Klawsola 39 qed tintroduċi Taqsima IV li temenda l-Att dwar il-Ġustizzja Amministrattiva.

(Onor. Membri: No) Il-mistoqsija hi klawsola 39.

Klawsola 39 għaddiet nem. con. u ġiet ordnata biex issir parti mill-Abbozz ta' Liġi.

Klawsola 40 - Emenda tal-artikolu 5 tal-Att priċipali.

THE CHAIRPERSON: L-Onor.

OWEN BONNICI: Fi klawsola 40 qed nemendaw l-artikolu 5 tal-Att prinċipali.

(Onor. Membri: No) Il-mistoqsija hi klawsola 40.

Klawsola 40 għaddiet nem. con. u ġiet ordnata biex issir parti mill-Abbozz ta' Liġi.

Klawsola 41 – Sostituzzjoni tal-artikolu 7 tal-Att prinċipali.

THE CHAIRPERSON: L-Onor.

OWEN BONNICI: Fi klawsola 41 qed nissostitwixxu l-artikolu 7.

(Onor. Membri: No) Il-mistoqsija hi klawsola 41.

Klawsola 41 għaddiet nem. con. u ġiet ordnata biex issir parti mill-Abbozz ta' Liġi.

Klawsola 42 – Dispożizzjonijiet transitorji

THE CHAIRPERSON: L-Onor.

OWEN BONNICI: Klawsola 42 titratta d-dispożizzjonijiet transitorji.

(Onor. Membri: No) Il-mistoqsija hi klawsola 42.

Klawsola 42 għaddiet nem. con. u ġiet ordnata biex issir parti mill-Abbozz ta' Liġi.

Klawsola 37 - Emenda tal-artikolu 8 tal-Att prinċipali.

(Posposta iktar kmieni fil-Kumitat)

OWEN BONNICI: Kulma kien hemm kienet rounding-up taċ-ċifri.

THE CHAIRPERSON: Hawn iktar rimarki?

(Onor. Membri: No) Il-mistoqsija hi klawsola 37.

Klawsola 37 għaddiet nem. con. u ġiet ordnata biex issir parti mill-Abbozz ta' Liġi.

Klawsola 1 u t-Titolu għaddew nem. con. u ġew ordnati biex isiru parti mill-Abbozz ta' Liġi.

OWEN BONNICI: Sinjura President, nipproponi li l-Iskrivan tal-Kamra jkun awtorizzat li jikkoreġi xi żbalji tal-ortografija u jagħmel ir-renumbering tal-klawsoli fejn ikun hemm bżonn.

THE CHAIRPERSON: Il-Kumitat jaqbel?

il-Kumitat qabel li jawtorizza lill-Iskrivan tal-Kamra biex jikkoreġi xi żbalji tal-ortografija, jagħmel ir-rinumerazzjoni meħtieġa u xi emendi żgħar li jista' jkun hemm bżonn.

Il-Kumitat qabel ukoll li l-President tal-Kumitat għandha tirrapporta lill-Kamra li l-Abbozz ta` Liġi msejjaħ "Att biex jemenda diversi liġijiet li jirrigwardaw ir-riforma tal- ġustizzja fil-qasam tal-proċedura ċivili" għadda mill-istadju tal-Kumitat b'emendi.

Fis-8.30 p.m. id-diskussjoni fi stadju ta' Kumitat ta' dan l-Abbozz ta' Liġi ġiet konkluża.

Proceedings, agenda, minutes and transcripts of the parliamentary committees docx


KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET BARRANIN U EWROPEJ

AVVIŻ

Laqgħa Nru. 2

L-Erbgħa, 22 ta' Mejju 2013 fis-6.45 pm

L-Onor.

Christopher Fearne, President tal-Kumitat Permanenti dwar l-Affarijiet Barranin u Ewropej, javża li l-Kumitat se jiltaqa' nhar l-Erbgħa, 22 ta' Mejju 2013 fis-6.00 pm fil-Kamra tal-Kumitati fil-Palazz il-Belt b'din l-aġenda:-

Affarijiet Amministrattivi.

Diskussjoni dwar Mozzjoni Nru. 36 ippreżentata mill-Prim Ministru dwar ir-Ratifika ta' Protokoll, fuq it-tħassib tal-poplu Irlandiż dwar it-Trattat ta' Lisbona, li jinhemeż mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea skont il-provvedimenti tas-sub-artiklu (2) tal-Artiklu 2 tal-Att dwar l-Unjoni Ewropea.

Diskussjoni mal-Ministru għall-Affarijiet Barranin dwar l-aġenda tal-Kunsill tal-Ministri għall-Affarijiet Barranin li se jinżamm fi Brussel fis-27 u t-28 ta' Mejju 2013.

Diskussjoni dwar ir-Rakkomandazzjoni tal-Kumitat għall-Affarijiet Barranin tal-Parlament Ewropew dwar reviżjoni fl-organizzazzjoni u l-funzjonament tal-European External Action Service (EEAS).

Kwestjonarju tal-COSAC.

Diskussjoni fuq Mozzjoni Nru. 35 ippreżentata mill-Ministru għall-Finanzi dwar ir-Ratifika tat-Trattat dwar Stabbilita', Koordinazzjoni u Governanza magħmul fi Brussell fit-2 ta' Marzu 2012.

Affarijiet oħra.

Proceedings, agenda, minutes and transcripts of the parliamentary committees bar


KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET SOĊJALI

AVVIŻ

Laqgħa Nru 2

L-Erbgħa, 22 ta' Mejju, 2013

L-Onor.

Deborah Schembri, President tal-Kumitat dwar l-Affarijiet Soċjali tavża li l-Kumitat se jiltaqa' nhar l-Erbgħa, 22 ta' Mejju, 2013 fis-6.00 p.m. fil-Kamra tal-Kumitati fil-Palazz il-Belt b'din l-aġenda:-

Diskussjoni mill-Membri tal-Kumitat dwar il-pjan ta' ħidma għall-Kumitat dwar l-Affarijiet Soċjali għal din il-Leġiżlatura – Kontinwazzjoni

Preżentazzjoni mix-Shadow Minister tal-Familja u s-Solidarjetà Soċjali, l-Onor.

Chris Said, dwar il-pjan ta' ħidma tal-Oppożizzjoni fuq dan il-qasam.

Affarijiet Oħra